TRC สดใสไตรมาส 1/58กำไรเพิ่มเป็น 77.71 ล้านบาท โต 122.32%
TRC สดใสไตรมาส 1/58กำไรเพิ่มเป็น 77.71 ล้านบาท โต 122.32%
13 พ.ค. 2558

บริษัท ทีอาร์ซี คอนสตรัคชั่น จำกัด (มหาชน) หรือ TRC และรวมของบริษัทย่อย แจ้งผลการดำเนินงานไตรมาส 1/58 สิ้นสุดวันที่ 31 มีนาคม 2558 มีกำไรสุทธิ 77.71 ล้านบาท หรือ 0.02 บาทต่อหุ้น เพิ่มขึ้น 122.32% เทียบกับช่วงเดียวกันของปีก่อนที่มีกำไรสุทธิ 34.95 ล้านบาท หรือกำไรสุทธิต่อหุ้น 0.01 บาท
เนื่องจากรายได้จากการให้บริการก่อสร้างเท่ากับ 774.06 ล้านบาท เพิ่มขึ้นจากช่วงเดียวกันของปีก่อน 47.59 ล้านบาท หรือคิดเป็นร้อยละ 6.55 รายได้ส่วนใหญ่เกิดจากโครงการระยะยาวที่มีอยู่ในมือยกมาจากปีก่อน ซึ่งบริษัทฯได้ดำเนินโครงการและส่งมอบงวดงานให้ลูกค้าได้ภายในระยะเวลาที่กำหนด
               